Margt framundan á stóru afmælisári Tónlistarskóla Stykkishólms „ Framundan er að nokkru leyti óhefðbundið skólaár hjá okkur , sem mun litast af því að á næsta ári fögnum við tveimur stórafmælum . Lúðrasveit Stykkishólms , sem nú starfar sem skólalúðrasveit , verður 70 ára og skólinn sjálfur 50 ára . Þessum tveimur afmælum verður auðvitað fagnað með ýmsu móti , “ segir Jóhanna Guðmundsdóttir skólastjóri Tónlistarskólans í Stykkishólmi . Sem dæmi um viðfangsefni vetrarins nefnir hún hausttónleika lúðrasveitarinnar og afmælistónleikana sem haldnir verða á sjálfan afmælisdaginn , sumardaginn fyrsta 2014 . Þá verða hefðbundnir jólatónleikar , þátttaka í Nótunni og í aprílbyrjun verður landsmót skólalúðrasveita haldið í Stykkishólmi . Sjá nánar umfjöllun um starf Tónlistarskóla Stykkishólms í Skessuhorni vikunnar . Í blaðinu er að finna sérstaka umfjöllun um starf tónlistarskólanna sex á Vesturlandi en vetrarstarf þeirra er nú að hefjast .